**ОБЩИНСКА ИЗБИРАТЕЛНА КОМИСИЯ РУСЕ**

7000 гр.Русе, област Русе, пл.”Свобода” №6

**ПРОТОКОЛ № 27**

 Днес 29.10.2023 година в 12,00 часа в Заседателна зала №2, ет.2 на Община Русе се събра комисия в състав:

 Председател: Милена Хинкова

 Зам.-председател: Николай Братованов

 Зам.-председател: Звезделина Рафаилова

Зам.-председател: Шейнур Еюб

 Зам.-председател: Ина Райчева-Цонева

Секретар: Искрен Илиев

 Членове: Миглена Ангелова

 Борислав Жечев

 Стефан Донев

 Даниела Димитрова-Янкова

Стефан Бонев

Лиляна Владимирова

Алев Али

На заседанието присъстват: Милена Хинкова - председател, Звезделина Рафаилова – зам.-председател, Ина Райчева-Цонева – зам.-председател, Искрен Илиев-секретар, Алев Алив, Даниела Димитрова-Янкова, Стефан Донев

Отсъстват: Николай Братованов– зам.-председател, Шейнур Еюб – зам.-председател , Борислав Жечев, Стефан Бонев, Миглена Ангелова, Лиляна Владимирова,

Налице е необходимия кворум за провеждане на заседание.

Протоколът се води от Петя Христова

**ДНЕВЕН РЕД:**

1. Замени СИК
2. Жалби и сигнали
3. Входяща кореспонденция

Гласували: „ЗА“: Милена Хинкова - председател, Николай Братованов– зам.-председател.Борислав Жечев, Лиляна Владимирова, Алев Алив, Шейнур Еюб – зам.-председател, Стефан Бонев, Миглена Ангелова.

ПРОТИВ: няма.

**По т.1** се обсъди и гласува следното решене:

**ОТНОСНО:** Промени в съставите на секционни избирателни комисии в Община Русе от квотата на **пет** политически субекти**,** регистрирани за участие при произвеждане на изборите за общински съветници и кметове на 29 октомври 2023 г.

В Общинска избирателна комисия – гр. Русе са постъпили заявления със следните вх. **№№ 280**/29.10.2023 г.**, 281/**29.10.2023 г., **287/**29.10.2023 г**.** отКП“ГЕРБ-СДС“, с вх.**№№ 282**/29.10.2023 г., **283**/29.10.2023 г. и **291**/29.10.2023 г. от ПП“Възраждане“, с вх.**№284/**29.10.2023 г. от ПП“Има такъв народ“, вх. **№286**/29.10.2023 г. от МК“БСП за България“и вх**.№289**/29.10.2023 г. от КП“ПП-ДБ“ за промени в съставите на СИК в Община Русе от квотата на тези пет партии и коалиции.

 Към предложенията са приложени списъци с предложените промени.

Като взе предвид постъпилите предложения за промени в съставите на СИК в Община Русе от квотата на КП“ГЕРБ-СДС“, ПП“Възраждане“, ПП“Има такъв народ“, МК“БСП за България“, КП“ПП-ДБ“ съгласно приложени списъци, и на основание чл. 87, ал.1, т. 5 и т. 6 от Изборния кодекс, Общинска избирателна комисия - Русе

**Р Е Ш И:**

**ОСВОБОЖДАВА** от съставите на СИК в Община Русе лицата от квотата на КП“ГЕРБ-СДС“, ПП“Възраждане“, ПП“Има такъв народ“, МК“БСП за България“, КП“ПП-ДБ“ и вместо тях **НАЗНАЧАВА** посочените в приложението към предложението лица.

Приложените списъци са неразделна част от решението и е на разположение в Общинска избирателна комисия - Русе.

Решението на Общинска избирателна комисия Русе може да се оспори пред Централната избирателна комисия в тридневен срок от обявяването му на основание чл. 88 от ИК.

Пристъпи се към гласуване:

Гласували: „ЗА“ – Милена Хинкова - председател, Звезделина Рафаилова – зам.-председател, Ина Райчева-Цонева – зам.-председател, Искрен Илиев-секретар, Алев Алив, Даниела Димитрова-Янкова, Стефан Донев

ПРОТИВ: няма.

 ОИК – Русе прие **РЕШЕНИЕ №196-МИ/29.10.2023 г.**

**По т. 2** се обсъдиха и приеха следните решения:

.

Протоколно решение: Жалба от Надежда Йорданова, в която се пише, че параванът за гласуване е поставен по такъв начин, че не се осигурява тайната на вота. Разговаряно е с председателя на съответната избирателна комисията и ОИК - Русе оставя жалбата без уважение.

Пристъпи се към гласуване:

Гласували: „ЗА“ – Милена Хинкова - председател, Звезделина Рафаилова – зам.-председател, Ина Райчева-Цонева – зам.-председател, Искрен Илиев-секретар, Алев Алив, Даниела Димитрова-Янкова, Стефан Донев

ПРОТИВ: няма.

**ОТНОСНО:** Препратен от ЦИК сигнал за нарушение на изисквания за предизборна агитация

В ОИК-Русе е постъпил сигнал с вх. №258/28.10.2023 г. от Ива Атанасова срещу сайт „Акцент“ за нарушения по Изборния кодекс в деня за размисъл. Към сигнала е приложена снимка – скрийн шот, от началната страница сайта „Акцент“, от която са видни два рекламни банера. Същият сигнал е препратен по електронен път от ЦИК. С вх.№288/29.10.2023 г. е получено становище - отговор от администратора на сайта, придружен със снимка - скрийн шот, от която личи, че двата рекламни банера са премахнати.

Въз основа на данните и извършената проверка ОИК – Русе установи следното:

Рекламните банери са премахнати и към момента на постановяване на настоящото решение такива не се съдържат на страницата на сайта „Акцент“. Освен това липсват данни за регистрация на този сайт като електронна медия. Предвид това и на основание чл.200 ал.5 от ИК, ОИК-Русе не може да установи нарушение по чл.182, ал.4 ИК.

ОИК Русе намира сигнала за неоснователен и недоказан, поради което следва да бъде оставен без уважение.

С оглед на гореизложеното и на основание чл. 87, ал. 1 и чл.182 ал.4 от ИК, ОИК - Русе

**Р Е Ш И:**

ОСТАВЯ БЕЗ УВАЖЕНИЕ сигнал, подаден от Ива Атанасова за предизборна агитация 24 часа преди изборния ден като неоснователен и недоказан.

Пристъпи се към гласуване:

Гласували: „ЗА“ – Милена Хинкова - председател, Звезделина Рафаилова – зам.-председател, Ина Райчева-Цонева – зам.-председател, Искрен Илиев-секретар, Алев Алив, Даниела Димитрова-Янкова, Стефан Донев

ПРОТИВ: няма.

 ОИК – Русе прие **РЕШЕНИЕ №197-МИ/29.10.2023 г.**

**ОТНОСНО:** Справка за нарушение на изисквания за предизборна агитация

В ОИК-Русе е постъпила справка с вх. №292/29.10.2023 г. от Първо РУ на МВР-Русе по преписка за извършена проверка по сигнал за неправомерна агитация, получен от гражданин на тел.ЕЕН-112, изпратена по компетентност. Твърди се, че на 28.10.2023 г. не са били премахнати три шатри по ул. „Александровска“, брандирани с агитационни материали на партия с номер 44 за участие в местните избори. Приложена е докладна записка от полицейските служители, извършили проверка по сигнала.

Въз основа на данните и извършената проверка ОИК – Русе установи следното:

Община Русе е издала разрешения за поставяне на шатри върху площи-публична общинска собственост на политическите партии, чийто срок изтича след приключване на изборите от 29.10.2023 г. в т.ч. и след втори тур на местни избори.

Съгласно чл.186, ал.3 от Изборния кодекс, агитационните материали се премахват н 7-дневен срок след изборния ден. Предвид това и на основание чл.87, ал.1, т.1 от ИК, ОИК-Русе не може да установи нарушение по чл.182, ал.4 ИК.

ОИК Русе намира сигнала за неоснователен и недоказан, поради което следва да бъде оставен без уважение.

С оглед на гореизложеното и на основание чл. 87, ал. 1 и чл.182 ал.4 от ИК, ОИК - Русе

**Р Е Ш И:**

**ОСТАВЯ БЕЗ УВАЖЕНИЕ** сигнал, подаден от Ивайло Н. Иванов на тел.ЕЕН-112 за предизборна агитация 24 часа преди изборния ден като неоснователен и недоказан.

Пристъпи се към гласуване:

Гласували: „ЗА“ – Милена Хинкова - председател, Звезделина Рафаилова – зам.-председател, Ина Райчева-Цонева – зам.-председател, Искрен Илиев-секретар, Алев Алив, Даниела Димитрова-Янкова, Стефан Донев

ПРОТИВ: няма.

 ОИК – Русе прие **РЕШЕНИЕ №198-МИ/29.10.2023 г.**

Жалба/сигнал/ вх. **№295/29.10.23г** от Даниела Стоянова Петрова относно отказаното и право за гласуване с машина. ОИК Русе като взе в предвид , че с решение ЦИК е предвидила начин на гласуване намира, че е извън нейната компетентност да се произнесе по жалбата и счита, че същата следва да бъде изпратена по компетентност на ЦИК.

Жалба/сигнал/ с вх. **№ 297/29.10.23г** от Съюз на Свободните Демократи относно поставени две урни – отделно за общински съветници и за Кмет на Община Русе. При извършена справка по телефона комисията установи, че ползването на двете прозрачни урни не нарушава правото на избор и не съставлява нарушаване на основните принципи на избирателния процес.

Жалба вх. **№296/29.10.23** от Пламен Рашев за постъпил сигнал от Полина Змеева , че в СИК 193 и СИК 194, кандидатът за кмет от ГЕРБ Томислав Кръстев е обикалял от секция в секция.

След извършена проверка се установи, че същият е бил на посоченото място и време, но при отправена забележка от председателя на СИК 194, напуснал района и не се установи да извършва агитация. Оставя жалбата без уважение.

**ОТНОСНО:** Нарушение на тайната на гласуване

В ОИК-Русе е постъпила жалба от Николай Ст. Николов с вх. №299/29.10.2023 г., с която сигнализира за нарушаване тайната на гласуване при неговото гласуване в секция 31 в гр.Русе. Твърди, че при откъсване на отрязъка на бюлетината за общински съветници, секретарят на комисията отворила бюлетината и направила справка за направения, от Николов, избор.

Беше извършена проверка от страна на членове на ОИК, при която, не се установи твърдението на Н. Николов, че е била нарушена тайната на вота му като е била напълно разтворена бюлетината за избор на общински съветници.

ОИК Русе намира сигнала за неоснователен и недоказан, поради което следва да бъде оставен без уважение.

С оглед на гореизложеното и на основание чл. 87, ал. 1, т.1 от ИК, ОИК - Русе

**Р Е Ш И:**

**ОСТАВЯ БЕЗ УВАЖЕНИЕ** жалба, подадена от Николай Ст. Николов за нарушаване тайната на гласуване.

Пристъпи се към гласуване:

Гласували: „ЗА“ – Милена Хинкова - председател, Звезделина Рафаилова – зам.-председател, Ина Райчева-Цонева – зам.-председател, Искрен Илиев-секретар, Алев Алив, Даниела Димитрова-Янкова, Стефан Донев

ПРОТИВ: няма.

ОИК – Русе прие **РЕШЕНИЕ №199-МИ/29.10.2023 г.**

**По т. 3** от дневния ред се разгледа постъпилата входяща кореспонденция за сведение.

Поради изчерпване на дневния ред заседанието бе закрито в 17.30 часа.

**ПРЕДСЕДАТЕЛ: СЕКРЕТАР:**

**/М. Хинкова/ / Искрен Илиев /**